b'\n_START_ARTICLE_\nHal\xc5\xa1tat (drama)\n_START_PARAGRAPH_\nHal\xc5\xa1tat (igra) (COBISS) je drama Draga Jan\xc4\x8darja, iz\xc5\xa1la je leta 1994 pri Slovenskem stalnem gledali\xc5\xa1\xc4\x8du v Trstu, leta 1996 v Zbirki Samorog (COBISS) pri Novi reviji. Krstno je bila uprizorjena v sezoni 1994/1995 v Slovenskem Stalnem gledali\xc5\xa1\xc4\x8du v Trstu in leta 1995 dobila Grumovo nagrado.\n_START_SECTION_\nVsebina\n_START_PARAGRAPH_\nPrizori\xc5\xa1\xc4\x8de drame je arheolo\xc5\xa1ka delavnica v rudni\xc5\xa1kem ja\xc5\xa1ku, v zadnjem dejanju pa klop v parku. V njej dominirajo elementi komedije, ki se me\xc5\xa1ajo s srhljivim. Opazni so elementi anatomskega gledali\xc5\xa1\xc4\x8da, v katerem igrajo glavno vlogo \xc4\x8dlove\xc5\xa1ka telesa, pravzaprav samo \xc5\xa1e tisto, kar ostane od teles po smrti in pogrebu: lobanje napolnjene s prstjo, kosti. V Hal\xc5\xa1tatu so to gomile razmetanih \xc4\x8dlove\xc5\xa1kih okostij po opu\xc5\xa1\xc4\x8denih rudnikih in drugih breznih.\n_START_SECTION_\n1. dejanje\n_START_PARAGRAPH_\nAnastazija, Neva in Jula sedijo za mizo in \xc4\x8distijo kosti. Vstopi Honza, zanemarjen pora\xc5\xa1\xc4\x8den klate\xc5\xbe, ki ga grmenje pre\xc5\xbeene v jamo. Dekleta kasneje spoznajo, da je ne\xc5\xa1kodljiv, da i\xc5\xa1\xc4\x8de le streho nad glavo ter topel obrok. Nato vstopi Habilis, profesor in borec za \xc4\x8dlovekove pravice, in prinese veliko kost, ki se kasneje izka\xc5\xbee za kost konja keltskega kneza. Habilis Honzi mu ponudi preno\xc4\x8di\xc5\xa1\xc4\x8de in hrano. V pogovoru se razjasni, da so ti ljudje arheologi, ki izkopavajo keltske kosti, nakit in podobno._NEWLINE_Pono\xc4\x8di Jula zaloti Honzo pri brskanju po Habilisovem suknji\xc4\x8du. V \xc4\x8dustvenem dialogu ob \xc5\xbeganju Jula razkrije svojo zgodbo iz mladosti. Honzi pove, da sta si na neki na\xc4\x8din zelo podobna, hkrati pa zelo razli\xc4\x8dna. Nato ga poljubi. Zmotita ju Anastazija in Habilis. Anastazija nato prizna, da bi raj\xc5\xa1i delala sama z njim in bi Julo in Honza poslala domov, Habilis pa jo prepri\xc4\x8da, da je vsakr\xc5\xa1na pomo\xc4\x8d dobodo\xc5\xa1la.\n_START_SECTION_\n2. dejanje\n_START_PARAGRAPH_\nNaslednje jutro Habilis prigovarja Juli, da je zadja dva dneva videti slaba. Anastaziji narekuje plan dneva. Izpod mize vstane Honza in Habilis mu ponudi delo \xe2\x80\x93 pina\xc5\xa1anje izkopanin. Medtem Nela s \xc5\xa1piritom \xc4\x8disti potemnelo fibulo. Habilis stopi do nje in ji pri\xc4\x8dne obuvati nogavico, toda ona se upre in se odlo\xc4\x8di zapustiti ta\xc2\xa0\xc2\xbbja\xc5\xa1ek\xc2\xab\xc2\xa0in oditi ven, na svetlobo. Habilis jo pri\xc4\x8dne zmerjati in takoj nato obljubljati, da bo postala dobra arheologinja._NEWLINE_Sledi Nelin monolog, v katerem se spra\xc5\xa1uje, kaj sploh po\xc4\x8dne tu, med tem kupom kosti, saj nih\xc4\x8de ne pomisli, da je nekje med temi kostmi utripalo srce. Arheolo\xc5\xa1ki ja\xc5\xa1ek primerja z neke vrste kaznijo, vicami ali celo peklom. Vstopijo Habilis, Honza, Anastazija in Jula in prinesejo kosti. Habilis navdu\xc5\xa1eno pri\xc4\x8dne razlagati Honzi o truplu, popolnoma zraslim s hribom, ki so ga na\xc5\xa1li. Honza vstane in pomaha pred Habilisom, kar profesorja razbesni, da spodi vse \xc5\xbeenske ter Honzo ozmerja s klate\xc5\xbeem in faliranim \xc5\xa1tudentom. Sledi komi\xc4\x8den dialog o zgodbi, v katero naj bi bil vklju\xc4\x8den Honza, kar se zdi Habilisu absurdno, kaj namre\xc4\x8d bi neki pisatelj imel pisati o navadnem klo\xc5\xa1arju. Habilis mu jasno da vedeti, da je tu glavni, da naj raje uboga njegove ukaze. Honza se ne upira._NEWLINE_V nadaljevanju si Honza in Jula za mizo podajata steklenico in se pogovarjata o \xc5\xbeivljenju v tem zatemnjenem ja\xc5\xa1ku. Pridru\xc5\xbei se jima Nela in z Julo ter Nela se ponudita, da umijeta Honzo, da ne bo zgledal kot pes. Ta se ujezi in plane po gorja\xc4\x8do, vedar se dekleti ne data. Sledi Honzov monolog: govori \xc5\xbeivljenju na sploh, primerja se s psom. Spominja se svojih otro\xc5\xa1kih dni, ko ga je o\xc4\x8de odpeljal k \xc4\x8darodeju. Le\xc5\xbee na tla, Nela poklekne k njumu ter ga za\xc4\x8dne umivati. Honza dogodek s \xc4\x8darodejom primerja z \xc5\xbeivljenjem v ja\xc5\xa1ku. Nela mu umije ustnice in ga poljubi. Honzi se to\xc5\xbei po zunanji svobodi, svetlobi. \xc4\x8ce bi vedel kam se podaja, se ne bi nikdar odpravil v hrib, ampak bi lepo ostal na svoji klopci na Kongresnem trgu. Medtem ga Nela poljublja in le\xc5\xbee nanj.\n_START_SECTION_\n3. dejanje\n_START_PARAGRAPH_\nHabilis in Anastazija sedita drug poleg drugega in profesor za\xc4\x8dne riniti Anastaziji pod krilo. Ta ga odriva, vendar on odneha \xc5\xa1ele, ko ga ve\xc4\x8dkrat opozori. Sledi Anastazijin monolog o mo\xc5\xa1kem duhu. Vsi so na neki na\xc4\x8din isti. Pripoveduje o tem, kako ob\xc4\x8duduje Habilisa in ga po drugi strani prezira. Habilis se vklopi v njen samogovor in razkrije svojo dolgoletno \xc5\xbeeljo, da bi mu umivala noge. V nadeljevanju navdu\xc5\xa1eno govori o slavi, ki ga \xc4\x8daka zaradi dana\xc5\xa1njega odkritja \xc4\x8dlove\xc5\xa1kega skeleta. Anastazija mu za\xc4\x8dne mu umivati noge. Nato vstopi Honza, umit, obrit in po\xc4\x8desan, pove, da ga je umila Nela in kako ga je bo\xc5\xbeala. Oba sta zgro\xc5\xbeena in Habilis Nelo ozmerja s psico._NEWLINE_Sledi peti monolog, Habilisov. Govori o Janusovi glavi ter o Keltih in njihovem pobijanju nasprotnikov. Nela nastalo ti\xc5\xa1ino prekine z o\xc4\x8ditanjem, da je Habilis \xc4\x8dlovek, ki se pono\xc4\x8di plazi k njej, maha z gorja\xc4\x8do, iz ljudi dela pse, da je navaden goljuf in norec. Soo\xc4\x8di jih z resnico o hal\xc5\xa1tatski provinci: sami dobro vedo, da ni bilo nobenega upora, da so tu notri navadne kosti, ki so ostale od prej\xc5\xa1ne vojne. Habilis ne more verjeti, da se mu je Nela postavila po robu. Prepri\xc4\x8duje jih naprej, vsi drugi razen Anastazije ga imajo za norega. Nela in Habilis se za\xc4\x8dneta ruvati za fibulo, nato jo zve\xc5\xbee na stol, ter ji grozi, da jo bo vrgel v brezno. Vsem prepove zapustiti rudni\xc5\xa1ki ja\xc5\xa1ek. Vsi ostali se poskrijejo, Habilis pa namerava Neli izrezati srce, tako kot so Kelti izrezovali srca svojim izdajalcem.'